NaiveNeuron/SloPal huggingface dataset:
Abrhan, Pavol, poslanec NR SR (2014-11-09):
Ďakujem pekne, pán predseda. Pán predseda vlády osočil niektorých poslancov, že sú pod vplyvom alkoholu. Ja nechcem zisťovať, ale mňa by zaujímalo vaše stanovisko. Ak vy poviete, že prehlasujete, že nevidíte na nikom, budem úplne spokojný. Len vaše stanovisko k tomuto prehláseniu vlády predsedu. Ďakujem pekne.
Poliačik, Martin, poslanec NR SR (2012-10-30):
Janko, ďakujem veľmi pekne za tvoju reč. Je možné, že ja niekedy idem naozaj trošku do extrému a budem potrebovať ešte možno dostať sa do tvojho veku, aby bol môj prejav umiernenejší. Ale myslím, že v zásade sme sledovali tú istú líniu, a to je, aby práve ľudom, ktorí aj v tomto druhu zväzku hľadajú práve tú romantiku a hľadajú lásku a hľadajú stabilný vzťah a hľadajú klasické poňatie života páru, sme takýmto spôsobom vytvorili jednoduchšiu cestu. Lebo presne takisto, ako môže byť pre mnohých ľudí neprijateľná promiskuita a necnostné správanie v heterosexuálnych zväzkoch, tak môže byť rovnako neprijateľné v tých homosexuálnych, ale stále je potrebné práveže vytvárať prostredie, aby to cnostné správanie, tá romantika, to úplne existenciálne prežívanie toho vzťahu malo čo najlepšie podmienky. Ja si myslím, že vytvorením inštitútu registrovaných partnerstiev presne k tomuto smeruje, že sa posilňujú tie zdravé, tie dlhodobé zväzky a uberá sa práve z tých promiskuitných, ktoré sú predsa len prejavom nejakej nevyváženosti na strane toho človeka, ktorý takým, ako hovorí kolega Kvasnička, nezriadeným spôsobom žije. A preto si myslím, že práve by mali smerovať k podpore tohto zákona, pretože čím viac spoločnosť ho berie ako niečo svoje, ako niečo, čo neostrakizuje, čo nevytláča, tak tým viac sa vytvára práve priestor pre to, aby takéto páry mohli existovať, boli spoločensky prijaté a brali sme ich za svoje, aby sa necítili vo vlastnej krajine ako cudzí. Takže, Janko, ďakujem veľmi... (Prerušenie vystúpenia časomerom.)
Hrnčiar, Andrej, podpredseda NR SR (2019-06-19):
Pán poslanec Uhrík.
Puci, Róbert, poslanec NR SR (2017-04-04):
Pán predseda, dajte, prosím, hlasovať o tom, že Národná rada Slovenskej republiky schvaľuje návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov.
P. Hrušovský, predseda NR SR: (2003-04-23):
(Hlasovanie.) 100 prítomných, 93 za návrh, 5 proti, 1 sa zdržal, 1 nehlasoval. Návrh sme schválili. Tým sme odhlasovali všetky pozmeňujúce návrhy. Máte poverenie gestorského výboru na prerokovanie návrhu v treťom čítaní, ihneď, pán poslanec? A. Hajduk, poslanec: Áno, pán predsedajúci, mám poverenie gestorského výboru pre uvedené prerokovanie v treťom čítaní.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 134 prítomných, 78 za, 54 sa zdržalo, 2 nehlasovali. Konštatujem, že sme schválili vládny návrh novely leteckého zákona. Budeme pokračovať v prerušenom rokovaní v druhom čítaní o návrhu poslanca Baláža na vydanie zákona, ktorým sa mení a dopĺňa zákon č. 581/2004 o zdravotných poisťovniach, tlač 244. O slovo sa znova prihlásil pán minister Jozef Ráž, nech sa páči. Skúsme zapnúť mikrofón pána ministra.
Cigániková, Jana, poslankyňa NR SR (2017-02-08):
Ďakujem pekne. Vážený pán predsedajúci, pani poslankyne, páni poslanci, vážení prítomní, v súlade s § 80 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k uvedenému návrhu zákona. Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 17. marca 2017 a gestorský výbor do 20. marca 2017. Prosím, pán predsedajúci, otvorte všeobecnú rozpravu.
Bugár, Béla, podpredseda NR SR (2019-09-13):
Pán poslanec Dostál, môžte reagovať.
Šíbl, Jaromír, poslanec NR SR (2023-05-09):
Môžem to ešte raz prečítať.
I. Federič, poslanec: (2005-11-09):
Predložený návrh novelizácie ústavného zákona sleduje cieľ odstrániť nedostatky pri jeho aplikácii, a to najmä: - doriešiť postup pri konaní o odvolaní voči rozhodnutiam o uložení pokuty, - určiť pravidlá, dokedy je možné brať na zodpovednosť verejných funkcionárov za porušenie tohto ústavného zákona, - spresniť osobnú pôsobnosť ústavného zákona v prípadoch... (Ruch v sále.)
Pčolinský, Peter, podpredseda NR SR (2022-11-15):
S ďalšou faktickou pán poslanec Marek Kotleba.
Budaj, Ján, minister životného prostredia SR (2020-07-14):
Ďakujem pekne, pán predsedajúci. Dámy a páni, ide o formuláciu, ktorá umožní, ako som sa zmienil, robiť obhliadky konkrétne, konkrétne počas krízovej situácie, to už citujem, „môže orgán štátnej správy odpadového hospodárstva predĺžiť, a to aj opakovane, lehotu určenú na zabezpečenie zhodnotenia nezákonne umiestneného odpadu alebo zneškodnenie nezákonne umiestneného odpadu“. No a napokon to dôležité, miestna obhliadka alebo ústne pojednávanie, alebo ich vykonanie na žiadosť účastníka konania počas trvania krízovej situácie sa vykonávajú v nevyhnutnom rozsahu. Toto umožní, aby aj počas pokračovania výnimočného stavu mohli tieto obhliadky byť vykonávané. Prosím, pán predsedajúci, aby ste otvorili rozpravu.
Vášáryová, Magdaléna, poslankyňa NR SR (2014-12-04):
Pán minister, dúfam, že nám obom, ja verím v to, obom nám ide o to, aby počas nášho aktívneho pôsobenia v politike Matica neskončila ako najstaršia kultúrna slovenská inštitúcia, ktorá bude mať teraz 150 rokov. Mne o to ide, pán minister. A išlo nám o to aj na výbore pre kultúru a médiá, a preto sme v polovici septembra boli, niektorí z nás, v Matici slovenskej. Samozrejme, my dvaja môžeme žartovať a my sa rozumieme, a tak  ďalej, ja prijímam váš spôsob žartovania, nech sa páči. Ale mne ide, a vám isto tiež, a viem, že vás to tiež trápi, a mňa to trápi mimoriadne, v septembri nemala Matica schválený ani rozpočet na rok 2014. Keď hovoríte, že poskytujete peniaze na archívy: boli ste niekedy v archívoch? Ja som tam bola, pretože ja do Matice chodím minimálne dvakrát do roka. Minimálne. Viete, v akom stave sú tieto archívy? Asi v takom stave ako rozkradnutý národný poklad. Viete, čo vydáva Matica? Viete, že dávate peniaze na to, aby predseda Matice vydával štyri knihy ročne, ktoré sú hodné akurát, že ich môžete hodiť rovno do zberu papiera? Pretože sú to odpísané záležitosti, keď predseda Matice, viceguvernér Národnej banky voľakedy, píše štúdiu o Bernolákovi, ktorá nemá hodnotu ani toho papiera, na ktorý je to vytlačené... (Vystúpenie prerušené časomerom.)
Tabák, Romana, poslankyňa NR SR (2020-06-03):
Ďakujem za slovo. V prvom rade, Karol, plne s tebou súhlasím. Pán Petrák, takýto zákon práveže rieši veľa, je to zmyselný a logický zákon. Prišiel práve včas a tiež možno vy by ste mali začať športovať, aby ste vedeli, o čom rozprávate. A ja by som poprosila pána ministra Gröhlinga, aby z tohto zákona nič nevyhadzoval. Ďakujem.
Pellegrini, Peter, poslanec NR SR (2022-06-16):
Pani poslankyňa Cigániková, začnem vami. Máte ministra školstva, za mojej vlády v roku 2019, za mojej vlády 2020 pedagógom zvýšený plat každý rok o 10 %. Za vašej vlády minulý rok nula, tento rok 1,5 v priemere, aké politikárčenie, pani poslankyňa. Vy sa pozrite na toto. Zaviedli sme ďalšie a ďalšie iné veci, ktoré vy ste porušili a tak ďalej. Mne darmo budete rozprávať, či ste mňa počuli, nepočuli, choďte sa opýtať ľudí a učiteľov, či dostali za mojej vlády dvakrát po 10 %, alebo nie. A čo ste im dali vy? A to je rozdiel medi vládnutím, keď sme pri moci my a vládnutím, keď ste pri moci vy, pravičiari, ktorí ľuďom beriete a nie im niečo dávate. Pán kolega spravodajca Kazda, vy hovoríte, a to je taká mantra, o adresnosti dávok. Áno, o adresnosti dávok môžte rozprávať v krajine, kde máte možno tretinu ľudí, ktorí sú nie možno na hranici nejakej chudoby alebo biedy, alebo sa im žije ťažko, potom máte silnú strednú vrstvu, ktorá naozaj žije kvalitný život a potom máte, ja neviem, desať alebo dvadsať percent bohatých, vtedy môžte hovoriť o adresnosti. Vy viete, koľko ľudí robí pod tisíc eur v hrubom v tomto štáte? 50 % pracujúcich v Slovenskej republike nezarába viac ako tisíc eur v hrubom. Viete koľko ľudí robí za menej ako dve tisíc eur v hrubom v tomto štáte? 90 % slovenských pracujúcich zarába menej ako dve tisíc eur v hrubom. Tak mi potom povedzte, že kde sú tí bohatí ľudia, kvôli ktorým tu budete tri mesiace vymýšľať adresnosť, nakoniec, aby ste nevyplatili 3 800 ľuďom nejakú dávku, ale dva milióny päťstotisíc pracujúcich necháte na hunte bez jedného centa. Tak prestaňte tu blúzniť o adresnosti, to môžte robiť v Nemecku alebo v Rakúsku. Na Slovensku, kde 90 % pracujúcich zarába menej ako dve tisíc v hrubom, nemôžte hovoriť, že je tu kopec bohatých, ktorým netreba dať. Radšej dajte všetkým a oželte tých 10 %, ktorí možno majú to šťastie a zarábajú viac, a prestaňte tu rozprávať o adresnosti, ale konečne konajte.
Šimečka, Michal, podpredseda NR SR (2023-12-05):
Ďakujem pekne. S faktickou poznámkou ako prvý pán poslanec Petro.
M. Hort, podpredseda NR: (2008-03-28):
Dajte, prosím, nový čas pánovi poslancovi Kvorkovi, nech sa páči.
Pročko, Jozef, poslanec NR SR (2023-12-13):
Ďakujem. Ja si od vás, pán Blaha, vyprosujem, aby ste vy rozprávali, čo je... (Prerušenie vystúpenia predsedajúcim.)
Pfundtner, Edit, poslankyňa NR SR (2014-06-24):
Sľubujem. (Potlesk.)
M. Číž, podpredseda NR SR: (2010-03-02):
Máte slovo, pán minister.
Laurenčík, Milan, podpredseda NR SR (2020-07-07):
Ďakujem. Chce sa (doznievanie potlesku), chce sa vyjadriť v rozprave pani spravodajkyňa? Nie. S procedurálnym návrhom pán podpredseda Šeliga.
M. Číž, podpredseda NR SR: (2006-12-13):
(Hlasovanie.) Prítomných  136 poslancov, za 114 poslancov, proti 7 poslancov, zdržalo sa 9 poslancov, nehlasovalo 6 poslancov. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na prerokovanie zákona v druhom čítaní. Ďakujem. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z. z. (tlač 142). Spravodajcom je predseda výboru pre pôdohospodárstvo, životné prostredie a ochranu prírody pán poslanec Ján Slabý, ktorého prosím, aby uviedol hlasovanie.
Jurík, Beáta, poslankyňa NR SR (2024-01-24):
Ďakujem za slovo. Michal, ty si hovoril o tom uznesení, ktoré bolo minulý týždeň prijaté Európskym parlamentom drvivou väčšinou, a to by sme mohli preložiť aj tak, že celá demokratická časť Európskeho parlamentu sa spojila proti tej nedemokratickej, a síce pravicovému extrémizmu a populizmu, inak povedané, za hlasovali EPP, čo sú vlastne konzervatívci, social demokrat, ale takí tí skutoční, ktorí, mimochodom, nielen tak pre nič za nič zastavili členstvo tým našim vraj sociálnym demokratom SMER-u, samozrejme, liberáli z Renew a tiež zelení a ľavica. A ja sa priznám, že som pri tej decembrovej debate o tomto uznesení, a teda aj následne pri tom hlasovaní mala taký pocit déja vu, lebo ešte na akademickej pôde som sa veľmi často venovala porušovaniu právneho štátu v Maďarsku a celé toto, čo sa momentálne deje, tak mi veľmi pripomínalo tú situáciu, pretože... niekto to tu už povedal, že to je taká bezprecedentná situácia, že ani len tí akoby vlastní, že tá frakcia S&D nepodporila SMER. No nie, toto sa presne stalo, aj keď na začiatku to tak úplne nebolo, trvalo to nejaký čas, ale stalo sa to aj istému enfant terrible, ako ho volali v Európskom parlamente, Viktorovi Orbánovi. A on sa natoľko hral s trpezlivosťou EÚ, no najmä s princípmi právneho štátu, až mu dnes neostáva nič iné, iba vydierať Európsku úniu pomocou nášmu susedovi, a vieme, ako sa k tomu včera vyjadril Robert Fico, ani sa k tomu radšej nechcem vracať. No, tá paralela je jasná, Maďarsko prišlo o eurofondy kvôli Orbánovi a Slovensko o ne môže prísť kvôli Ficovi. Povedala som to včera a opakujem, tentokrát Európska únia nebude tak trpezlivá. A ukázalo sa to aj v tom Európskom parlamente, keď hneď po tom, čo tu vznikla táto zvláštna vláda, tak social demokrat pozastavili členstvo SMER-u. Takže tentokrát to nebude tak dlho trvať. A ako povedal aj kolega Valášek, Fico... (Prerušenie vystúpenia časomerom. Potlesk.)
Glváč, Martin, podpredseda NR SR (2019-02-05):
Ďakujem. S faktickou poznámkou jedna poslankyňa. Končím možnosť prihlásiť sa. Pani poslankyňa Vaľová.
Krajniak, Milan, poslanec NR SR (2016-09-21):
Pán kolega Galek, chcel by som sa opýtať iba pre predstavu, aby sme si to vedeli predstaviť. Tie mikro elektrárne, o ktorých ste hovorili, čo sú schopné v prípade, ak by fungovali ako energetický ostrov, čo sú schopné vlastne utiahnuť? Sú schopné utiahnuť dajme tomu rodinný dom? Myslím; alebo aby bola nejaká predstava. A po druhé, ako sú finančne náročné približne a koľko vlastne by, ak by tento návrh prešiel, mohli občania žiadať alebo čerpať na základe toho projektu zeleného domova alebo tak.
Fecko, Martin, poslanec NR SR (2015-07-02):
Ďakujem pekne. Pán kolega, ďakujem, že si zhrnul vlastne celú chronológiu, ktorá sa tohto týkala. A tak ako hovorí zákon v § 35a, jednoznačne sme aj postupovali v tom prvom kole. Nakoľko nám to plénum vrátilo naspäť na rokovanie, museli sme to rokovanie uskutočniť, či sa nám páči alebo nepáči. A to, že kto ako hlasoval z členov výboru, to nech si každý spytuje svedomie, ako to vtedy bolo. Ale myslím si, že, a súhlasím aj s tvojím návrhom, aby to prejednal ústavnoprávny výbor, či je to v súlade so zákonom, pretože mne sa zdá a podľa mojich skúsenosti, ktoré som doteraz mal, že ten návrh výboru musí byť jasný už z výboru, koľko členov tam chceme dať. A pokiaľ by sme takto mali ohýbať zákon, tak aj ja by som nebol rád, aby náš kredit, nášho výboru takýmto spôsobom nejako upadol. Áno, prerokovali sme to, hlasovali jednotliví členovia, ako si spomenul, dvanásti sme tam boli. Potom sme mali ďalšie rokovanie, ktoré pokračovalo, a hlasovanie dopadlo tak, ako dopadlo, že tých šesť členov, ktorých momentálne teraz vlastne sme nezvolili my, ale nechávame to na Národnú radu, na plénum, aby tých piatich zvolilo. Tak myslím si, neni to v súlade s týmto zákonom. Takže podporujem tiež, aby to preskúmal daný výbor. Ďakujem pekne.
Sulík, Richard, predseda NR SR (2011-06-29):
Ďakujem pekne, pán poslanec. Teraz rokuje o zákone vrátenom prezidentom, preto pristúpime k tretiemu čítaniu . Otváram rozpravu v rámci tretieho čítania. Hlási sa niekto? Nie. Vyhlasujem rozpravu za skončenú. A budeme hlasovať o vrátenom zákona ako o celku. Prosím, hlasujte teraz. (Hlasovanie.) Z prítomných 147 poslancov hlasovalo 78 za, 69 proti. Národná rada schválila návrh novely tlačového zákona a novely zákona č. 308/2000 Z. z., ktorý vrátil prezident Slovenskej republiky na opätovné prerokovanie. Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 335). Spoločným spravodajcom je člen výboru pre sociálne veci poslanec Zoltán Horváth. Prosím ho, aby hlasovanie uvádzal.
M. Hort, podpredseda NR SR: (2008-11-06):
Pán poslanec, nech sa páči, máte priestor v rozprave.
Kučerová, Viera, poslankyňa NR SR (2014-02-12):
Ďakujem. No, pán poslanec, v predchádzajúcom príspevku ste hovorili o zodpovednosti jednotlivcov. Veľmi dobre sa to počúvalo a plne som s vami súhlasila. A viete, prečo je jeden z dôvodov, prečo narástol za posledné roky exekúcie, taký nárast exekúcie? Pretože takým športom na Slovensku sa stalo neplatiť a to som tu v sále počula už veľakrát a je to pravda. Nemyslím tým teraz tie babky, ktoré si kúpili hrnce. To je úplne iná paleta a to riešime v poslaneckom návrhu v rámci Občianskeho zákonníka. Ale chcela by som k inému hovoriť. Čo sa týka odmeny súdneho exekútora, súhlasím plne s vami, že pokiaľ exekútor vymáha 100-eurovú pohľadávku a vymôže ju napríklad zrážkou z účtu, tak, samozrejme, je neprimerané, aby si účtoval trovy exekúcie 350 eur alebo 500. Ale na to máme iné spôsoby riešenia, na to máme, postupuje jednoducho exekútor protiprávne. Ale iný je rozdiel, je rozdiel v podstate vtedy, keď exekútor vymáha 100-eurovú pohľadávku a dlžník nekomunikuje, nekomunikuje s exekútorom, nepreberá poštu a veriteľ trvá na tom, aby pohľadávku vymáhal, aby ho navštívil, aby šetril jeho majetok. Exekútor zistí, že vôbec žiadny majetok nemá, že nepracuje, nemá peniaze na účte, nemá žiadny hnuteľný majetok, ktorý by speňažil, a tie náklady neustále rastú. Postup exekútora je taký, že podá správu veriteľovi a podá návrh na zastavenie exekúcie, lebo je predpoklad, že je nevymožiteľná, ani do budúcna nie je. Veriteľ nesúhlasí, súd exekúciu nezastaví a veriteľ trvá na tom, aby naďalej exekútor pokračoval vo vymáhaní pohľadávky. Súhlasíte s tým, aby to potom robil za tých 50 alebo 100 eur? Určite ani vy by ste tak nepracovali. Jednoducho nemôžete chcieť ani od exekútora, aby pracoval zadarmo. Tak si myslím, že s tým by nesúhlasil asi nikto. A ešte na jednu.... (Prerušenie vystúpenia časomerom.)
B. Bugár, podpredseda NR SR: (2004-11-30):
(Hlasovanie.) Prítomných je 118 poslancov, za 77, proti 33, zdržali sa 6, nehlasovali 2. Konštatujem, že aj tento návrh uznesenia sme schválili. Tak ako sme sa dohodli, v rokovaní teraz budeme pokračovať prvými čítaniami najprv o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (tlač 940). Prosím ministra vnútra Slovenskej republiky Vladimíra Palka, aby uviedol návrh zákona. Vážené panie poslankyne, vážení páni poslanci, je tu návrh, aby sme o každom prerokovanom návrhu v prvom čítaní hlasovali hneď. Chcem sa... (Reakcie z pléna.) Páni poslanci, o tomto návrhu, samozrejme, môžem dať hlasovať aj ako o procedurálnom. Ja som si myslel, že je všeobecný súhlas. Takže, páni poslanci, procedurálny návrh, aby sme o každom prerokovanom návrhu v prvom čítaní hlasovali ihneď, to znamená, týka sa to šiestich skrátených legislatívnych, ktoré sme prerokovali v skrátenom legislatívnom konaní. Pán predseda Národnej rady.
Jarjabek, Dušan, poslanec NR SR (2015-04-15):
Ďakujem veľmi pekne za slovo, pán predseda. Ja, ak dovolíte, skúsim vašu pozornosť aj v rámci toho, čo povedal pán minister ako predrečník v tejto sále. Tuná pred dvomi mesiacmi bolo jedno podozrenie z kauzy. Jedno podozrenie, na základe ktorého odstúpila veľmi korektne podpredsedkyňa Národnej rady a predseda Národnej rady. Podozrenie. Hovorím podozrenie. Stále podozrenie z kauzy. Dnes hovoríme o prešvihnutých niekoľko miliónoch, za ktoré je evidentne zodpovedný pán podpredseda a predseda strany KDH pán Figeľ. Dámy a páni, keď kvôli podozreniu korektne odstúpili sami podpredsedkyňa a predseda Národnej rady, prečo by táto Národná rada na základe tejto rozpravy, na základe istých argumentov nerozhodla o tom, že kvôli miliónom prešvihnutým, môžeme hovoriť o podozrení stále, hej, ale je tu podozrenie, je tu vyvodenie istej politickej zodpovednosti a pán Figeľ je zlaté teľa, že nemôže odstúpiť alebo že sa ho nikto nesmie dotknúť? O čom to hovoríte, kádeháci? Vy od začiatku volebného obdobia provokujete konflikt. (Reakcia z pléna.) Od začiatku volebného obdobia a poviem vám úprimne, ja som strašne rád, že sa vám to konečne podarilo, lebo ten konflikt tuná musí byť medzi nami a vami. A voľby rozhodnú. A som veľmi rád, že v tomto konflikte už konečne sme.
Gašpar, Tibor, poslanec NR SR (2024-02-08):
Pán predsedajúci, teraz dajte hlasovať o bode 3 pozmeňujúceho návrhu poslanca Jakaba.
Laurenčík, Milan, podpredseda NR SR (2022-03-24):
Na faktickú poznámku bude reagovať pán poslanec Ján Blcháč. Nech sa páči.
Kollár, Boris, predseda NR SR (2021-05-11):
Teraz s faktickou poznámkou vystúpi pani poslankyňa Vaľová.
Žitňanská, Lucia, poslankyňa NR SR (2015-02-06):
Ja chcem veľmi pekne poprosiť na rovnaký meter. Vadí nám, keď možno vládni poslanci sa nedržia litery rokovacieho poriadku, vadí nám, keď možno niektorí iní naši kolegovia sa nedržia rokovacieho poriadku. Veľmi pekne by som chcela poprosiť aj pána poslanca Kuffu a kolegov, aby dodržiavali rokovací poriadok. To nie je o tom, kedy mi to vyhovuje alebo nie, ale o tom, že to je zákon. A kto iní ako poslanci by mali ctiť zákon v tejto sále? Ďakujem pekne.
M. Sabolová, poslankyňa: (2009-02-05):
Pán poslanec, vyžadovali sme to v minulosti. Diskutovali sme o tom aj v koalícii a nie je to taký ľahký problém na vyriešenie a vy sám uvidíte, čo keby ste s tým rovno stokrát súhlasili, čo to prinesie aj vo vašej koalícii. Nie je to ľahké, ale myslím si, že práca župana má taký vážny dosah v regióne a mali by tam sedieť aj primátori miest, že by tam mali sedieť, že ja by som bola veľmi rada, keby to bolo prešlo, ale myslím si, že toto je vždy vážny politický problém a treba mať naň odvahu a sedeli sme tu. Ja som netvrdila, že tu boli nejakí rozpoltení ľudia, ale je to istým spôsobom pracovná rozpoltenosť. Nie ste schopní vykonávať tú prácu na plný úväzok. Vy veľmi dobre viete a ja sama vidím na niektorých aj možno vašich poslancoch, že majú príliš veľa funkcií a pozícií na to, aby potom mohli robiť aspoň tú profesionálnu prácu dobre.
Číž, Miroslav, podpredseda NR SR (2015-05-06):
Ďakujem pekne. Ako posledný v rozprave vystúpi pán poslanec Poliačik.
Kollár, Boris, predseda NR SR (2022-06-23):
Prosím, prezentujme sa a hlasujme. (Hlasovanie.) Prítomných 135 poslancov, za 98, proti 29, zdržalo sa 7, nehlasoval 1. Uvedený návrh sme schválili.
Vetrák, Milan, poslanec NR SR (2023-02-09):
Tak, vážené pani kolegyne, vážení páni kolegovia, ja na úvod poviem len stručne, že ide o dva návrhy zákonov, jeden je novela ústavného zákona o rozpočtovej zodpovednosti a druhý je novela rokovacieho poriadku, ktorý, ktoré boli vypracované po dohode a v spolupráci s Radou pre rozpočtovú zodpovednosť a ako reakciu alebo taký určitý dôsledok diskusií, ktoré, ktoré prebehli po vydaní nálezu Ústavného súdu Slovenskej republiky k tzv. rodinnému balíku. Ja, aby som vám umožnil aj reagovať na mňa, tak sa hlásim, pán predsedajúci, ako prvý do rozpravy a na úvod poviem len takto stručne to, čo som uviedol, a potom už tie podrobnosti a vysvetlenie k tomu, o čom je obsahom, o čom sú obsahom oba návrhy zákonov vysvetlíme v riadnej diskusii teda, do ktorej sa hlásim ako prvý. Ďakujem pekne.
Bugár, Béla, podpredseda NR SR (2018-10-24):
Podľa vás s filozofiou je v rozpore, podľa ministra nie. Takže pristúpime k jednotlivým hlasovaniam. Nech sa páči, pán spravodajca, máte slovo. (Hlasovanie o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1060.)
Šeliga, Juraj, podpredseda NR SR (2021-05-03):
Pani poslankyňa Sulanová, nech sa páči.
Šimečka, Michal, podpredseda NR SR (2024-06-27):
Ďakujem. Pani poslankyňa Jurík s doplňujúcou otázkou. Nech sa páči.
Jurinová, Erika, podpredsedníčka NR SR (2014-10-16):
Pán poslanec Simon.
Fecko, Martin, poslanec NR SR (2018-12-05):
Ďakujem pekne. Pán kolega, sme zo strany, ktorá takto sa dostala do parlamentu na krídlach SaS, takže prakticky teda sme tým hnutím, ktoré reálne dokázalo, že je to možné. Samozrejme, že vítam tvoj pozmeňujúci návrh zníženia kvóra, ale aj napriek tomu budem stále zastávať, že naprieč politickým stranám keby sa dali dať krúžky, to by bolo asi fér. Čo sa týka obsadenosti jednotlivých výborov, tam takticky asi hovorím o tej odbornosti, aby tam bol odborník, aby tam nebol proste mimo človek, tak toto si neviem teraz dobre predstaviť, akým spôsobom by sme to mohli zabezpečiť cez tie, by som povedal, minimálne kvóra v jednotlivých stranách, ale skôr mne ide o to, aby prakticky tí ľudia boli, jak si spomínal, poznateľní, aby teda aj ten región, ktorý možnože vieš, že tento je dobrý poslanec a neni celoslovensky známy, aby prakticky mohol sa dostať do parlamentu. Žiaľ, zdá sa mi, že ešte naši voliči to berú automaticky, že od jedničky do dvadsiatky sú tí najlepší a že dám krúžok, teda dám prvé štyri a hotovo, a tým pádom to je problém. Ja som aj spomínal, že prakticky predsedovia strán by sa nemali báť o svoje nejaké pozície, hoci by išli aj na samý koniec kandidátky, keď sú takí dobrí, akí sú, a že veria tým voličom, ktorých, teda ich zastupuje, dali im tieto hlasy. Takže ja budem stále hovoriť, že naprieč politickým stranám by to malo byť tie krúžkovania, možnože desať krúžkov alebo šesť krúžkov alebo neviem koľko. A mne sa veľmi páči, keď sme to, fakticky máme aj v tých vúckarskych voľbách posledné, čo sme mali, kde prakticky sa podľa abecedy zoradilo a potom sme zistili, koľko z jednotlivých strán vlastne sa dostalo a aké kluby a čo to vlastne vznikalo. Takže myslím si, že tento systém je ešte na doladenie, ale každopádne vítam túto vašu snahu, lebo aj to je posun vpred a myslím, že to spolu zvládneme v nejakom tom ďalšom volebnom období to takto dotiahnuť. Ďakujem.
Sulík, Richard, podpredseda vlády a minister hospodárstva SR (2020-05-14):
... a to nie je v záujme nikoho. Ďakujem pekne, skončil som.
Paška, Pavol, predseda NR SR (2013-01-29):
Pán poslanec Štefanec.
P. Paška, predseda NR SR: (2010-02-02):
(Hlasovanie.) 137 prítomných, 83 za, 2 proti, 52 sa zdržalo. Návrh zákona sme postúpili do druhého čítania. Ďalej.
Laurenčík, Milan, podpredseda NR SR (2020-11-26):
Pani poslankyňa, chcete reagovať na faktické poznámky? Ale nemáte asi kartu. Prosím vás, zapnite na mieste navrhovateľa, pani poslankyňa chce reagovať na faktické poznámky.
Matovič, Igor, poslanec NR SR (2011-06-30):
Vážený pán predseda, panie poslankyne, páni poslanci, výbor pre hospodárstvo, výstavbu a dopravu ma určil za spravodajcu k vládnemu návrhu zákona o elektronických komunikáciách, tlač 388. Návrh bol doručený poslancom v zákone ustanovenej pätnásťdňovej lehote pred schôdzou Národnej rady. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o dopade na rozpočet verejnej správy, na podnikateľské prostredie, na obyvateľstvo, zamestnanosť, životné prostredie a informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady zo dňa 9. júna 2011 č. 393 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny, pre financie a rozpočet, pre hospodárstvo, výstavbu a dopravu, pre verejnú správu a regionálny rozvoj, pre obranu a bezpečnosť. Za gestorský výbor navrhujem výbor pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 26. augusta 2011 a v gestorskom výbore do 31. augusta 2011. Pán predsedajúci, otvorte, prosím, všeobecnú rozpravu.
Marcinčin, Radovan, poslanec NR SR (2021-07-02):
Teraz budeme hlasovať o bodoch 1, 3 až 10, 12 a 13 pozmeňujúceho návrhu poslanca Vetráka.
P. Hrušovský, predseda NR SR: (2005-07-01):
(Hlasovanie.) 128 prítomných, 76 za návrh, 1 proti, 48 sa zdržalo, 3 nehlasovali. Návrh uznesenia sme schválili. Prosím pána poslanca Novotného, aby z poverenia výboru pre zdravotníctvo predložil Národnej rade návrh uznesenia k návrhu účtovnej uzávierky Spoločnej zdravotnej poisťovne za rok 2004 . Nech sa páči.
Paška, Pavol, predseda NR SR (2014-06-27):
Vážené kolegyne, vážení kolegovia, budeme pokračovať v prerušenom rokovaní faktickými poznámkami na vystúpenie pána poslanca Osuského. Pán poslanec Hlina, nech sa páči. (Pokračovanie rokovania o návrhu poslanca Národnej rady Slovenskej republiky Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov , tlač 1011.)
Grendel, Gábor, podpredseda NR SR (2023-02-08):
Pán poslanec, ospravedlňujem sa.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 146 prítomných, 78 za, 1 proti, 67 sa zdržalo. Konštatujem, že sme tento návrh schválili.
Grendel, Gábor, poslanec NR SR (2017-05-17):
Áno, ďakujem za slovo. Chcel by som pripomenúť členom osobitného kontrolného výboru na kontroly činnosti SIS, že sa 12.15 stretávame na obvyklom mieste.
Grendel, Gábor, podpredseda NR SR (2020-04-22):
Pani poslankyňa Laššáková.
Hort, Milan, podpredseda NR SR (2011-06-29):
Ďakujem pekne. Otváram rozpravu. Nedostal som žiadnu písomnú prihlášku, a preto otváram možnosť prihlásiť sa do rozpravy ústnou formou. Evidujem pána poslanca Martina Chrena ako jediného prihláseného do rozpravy. Uzatváram možnosť prihlásiť sa do rozpravy a slovo v rozprave má pán poslanec Martin Chren. Nech sa páči.
Raši, Richard, podpredseda vlády SR pre investície a informatizáciu (2018-06-21):
Dobrý deň prajem, pani poslankyňa. Dovoľte mi, aby som vám sprostredkoval odpoveď na vašu otázku od pána ministra dopravy a výstavby, ktorý sa z pracovných dôvodov nemohol zúčastniť tohto sedenia. Vážená pani poslankyňa... Pardon, tohto státia. Vážená pani poslankyňa, platná stavebná legislatíva neupravuje skutkovú podstatu priestupku alebo správneho deliktu pre nesúlad so zásadou bezbariérovosti. Stavba sa podľa stavebného zákona musí navrhovať tak, aby stavebno-technickým vybavením zodpovedala účelu a spôsobu užívania, aby bola prístupná verejnosti a spĺňala požiadavky na užívanie osobami s obmedzenou schopnosťou pohybu a orientácie. V takomto rozsahu musí byť stavba povolená v stavebnom konaní na stavebnom úrade. V prípade, že stavebník stavbu postaví v rozpore s vydaným stavebným povolením, napríklad nie je bezbariérová, dopustí sa priestupku alebo správneho deliktu, avšak osobitne sa neuvádza, že stavba bola postavená v rozpore so zásadou bezbariérovosti. Z uvedeného dôvodu nie je možné poskytnúť vám teda informáciu, koľko bolo z tohto dôvodu udelených sankcií na stavebných úradoch. Dodatočná debarierizácia budov nie je legislatívne upravená a preto ju ani, preto ani tu ministerstvo nemá žiadne údaje. Vážená pani poslankyňa, toto je odpoveď, ktorú som vám teda mohol odprezentovať. Ďakujem pekne.
V. Veteška, podpredseda NR SR: (2007-01-30):
Panie poslankyne, páni poslanci, v súlade so závermi poslaneckého grémia sme sa dohodli, že aj o tomto bode budeme hlasovať hneď po prerokovaní, preto ešte raz prosím, keby ste zaujali miesta, aby sme mohli odsúhlasiť tento návrh na skrátené legislatívne konanie. Preto prosím, prezentujme sa a hlasujeme.
Kočiš, Eduard, poslanec NR SR (2021-11-02):
Veľmi pekne ďakujem za slovo, pán predsedajúci. Pán kolega Svrček vo svojej rozprave naozaj zhrnul tie všetky obavy, ktoré počas vystúpenia alebo počas úvodného slova pána kolegu Gyimesiho vznikli a sú naďalej prezentované. To znamená, naozaj nesmieme dať na rovnakú úroveň maďarský zväz Csemadok a Maticu slovenskú. V tejto rozprave to bolo jasne povedané. V žiadnom prípade rovnaké financovanie zo strany štátu a pravidelný príjem pre organizáciu Csemadok nie je v žiadnom prípade akceptovateľný na takej úrovni, ako je to tuná z pohľadu predkladateľa nejakým spôsobom navrhované. To znamená, išlo by o pravidelný príjem, ktorý by táto organizácia mala mať na úkor Matice slovenskej, ktorá takýto pravidelný a garantovaný príjem v žiadnom prípade by nemala. Čiže v tomto ohľade úplný súhlas s pánom kolegom Svrčekom a môj názor je v tomto taký, že v tejto rovine je viacej otázok ako odpovedí a uvidíme, ako sa ďalej bude táto debata vyvíjať.
P. Paška, predseda NR SR: (2006-12-06):
(Hlasovanie.) 142 prítomných, 139 za, 1 proti, 1 sa zdržal, 1 nehlasoval. Konštatujem, že sme schválili vládny návrh novely zákona č. 48/2002 Z. z. o pobyte cudzincov. Ďakujem, pán spravodajca. Ďalší, kto bude uvádzať v druhom čítaní hlasovanie, a to o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , čo je tlač 70, je pán poslanec Ivan Varga. Nech sa páči, pán spravodajca.
Šipoš, Michal, poslanec NR SR (2023-11-22):
Ďakujem pekne. Ja by som ešte chcel ťa doplniť, Igor, lebo ty si spomínal lekárov, ktorí v čase covidu hovorili bludy a šírili bludy, ale treba si pove... pripomenúť aj poslancov zo strany SMER, napríklad pán Becík, župan zo SMER-u, zo strany pána Žigu a pani ministerky Dolinkovej, tvrdil svätosväte, si to veľmi dobre pamätám, dokonca je to ešte aj na internete, že ivermektín skutočne pomáha, dokonca predkladal dôkazy na internete, ako ten ivermektín pomáha. Dokonca do ambulancie obvodnej lekárky v ich obci, lebo on tam bol starostom, doniesol 500 kusov ivermektínu. No a stačí keď si človek pozrie, na čo slúži ivermektín, tak sa dočíta, že je to liek, ktorý je najpoužívanejší pre dobytok a ovce. Pre ovce. No a teraz ešte k tomu zákonu. Čo sa týka poisťovní, naši kolegovia argumentujú, že tie chuderky poisťovne, ony by to nestihli vykonať, ten zákon. Nestihli by zabezpečiť to, aby tie operácie, tie termíny boli v tom čase tak, ako sú presne v tom zákone napísané. Tie termíny jasne definovali odborníci na tie operácie a predstavte si, že ten zákon bol schválený v roku 2021 v decembri, teraz máme takmer za chvíľočku december 2023. Tak tie chuderky poisťovne za dva roky nestihli nastaviť ten systém. Tak potom na koho strane tu stojíme? Na koho strane stojí pani ministerka? Na strane ľudí, tých chorých pacientov, o ktorých hovoril Igor Matovič? Alebo tých chuderiek poisťovní, ktoré majú väčšinou finančné skupiny, finančná skupina Penta? A potom je to jasne vidieť aj v ďalšej situácii, lebo ony dokonca ešte majú poistku, nielen... (Prerušenie vystúpenia časomerom.)
Grendel, Gábor, poslanec NR SR (2017-04-04):
Vážené kolegyne, vážení kolegovia, vážený pán predsedajúci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca. Návrh ústavného zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. A chcem vás požiadať, aby ste otvorili všeobecnú rozpravu.
Žiga, Peter, podpredseda NR SR (2024-01-11):
Pán poslanec Galko.
M. Číž, podpredseda NR SR: (2008-10-30):
S faktickou poznámkou na vaše vystúpenie sa hlási pán poslanec Martikán, pán poslanec Martinák, prepáčte, pán poslanec. Ak je to všetko, uzatváram možnosť prihlásiť sa s faktickou poznámkou. A dávam vám, pán poslanec, slovo.
Smolíková, Eva, poslankyňa NR SR (2019-01-30):
Ďakujem za slovo. Pán poslanec, ďakujem, pretože váš príspevok naozaj hovoril, že ste čosi prežili v učiteľskej praxi. Za to vám veľmi pekne ďakujem, aj za zhodnotenie toho zákona, aj za váš pohľad. Ale – dopredu sa ospravedlňujem – chcem odpoveď len na túto jednu otázku, lebo možno som to dobre nepochopila alebo nezapočula. Mysleli ste to naozaj vážne, že dať učiteľom takú mzdu, aby sa už nemuseli ďalej vzdelávať, alebo som to zle prepočula. Ďakujem.
Laurenčík, Milan, podpredseda NR SR (2020-12-04):
Ďakujem. Na vaše vystúpenie evidujem šesť faktických poznámok, posledný bude pán Miroslav Suja. Nech sa páči, pán Tomáš Valášek.
Remišová, Veronika, poslankyňa NR SR (2024-09-25):
Pán predsedajúci, ja si len dovolím upozorniť, aby poslanci na ústavnoprávnom výbore zohľadnili aj rozhodnutia výboru na nezlučiteľnosť funkcií, kde sme riešili prípady týkajúce sa reklamy. Aj samotní koaliční poslanci, členovia výboru, majú teda za to, že reklama – podľa zákona o reklame – je vtedy, keď je za ňu odplata alebo ten, kto ju vykonáva, dostáva odplatu. A tak sa rozhodovalo aj napríklad včera pri jednej z poslankýň tejto Národnej rady, ale podobné rozhodnutia padli aj pri, či už to boli opoziční, alebo koaliční poslanci. Tak aby bola istá konzistentnosť v rozhodovaní výborov Národnej rady. Ďakujem.
Fico, Robert, poslanec NR SR (2022-05-03):
Ďakujem pekne. Pán poslanec, hovoril si jazykom kmeňa, ktorému nie každý rozumie. Hovoril si o legitimite parlamentu, hovoril si o vonkajšom a vnútornom pôsobení politickej strany. My, bohužiaľ, dnes bojujeme s nejakým fantómom politiky, pretože voči nám stojí politická strana, ktorá má síce najväčší počet poslancov v Národnej rade, ale ktorá neexistuje. My sme doteraz nevideli jednu jedinú fotografiu nejakého snemu, zjazdu alebo kongresu. My sme nevideli jeden jediný záznam z toho, že by zasadol nejaký iný orgán OĽANO. Dokonca kto sa pokúša zaklopať na dvere centrály, tak zistí, že už ju asi štvrtý rok opravujú, túto centrálu, lebo žiadna centrála neexistuje. Rozklad parlamentného politického systému je tak vážny, že my v podstate súperíme s niečím, čo neexistuje a s tým sa, bohužiaľ, ani súperiť nedá. Ja viem, že si v týchto veciach veľmi fundovaný, ale opakovane chcem zdôrazniť, že hovoril si rečou, ktorej nikto z politickej strany OĽANO nemôže rozumieť. A dodám ešte aj to, že je naozaj pravda, že agresívna skupina vyšetrovateľov NAKA východ vtrhla na Okresný súd Bratislava III. a žiadala vydanie spisu s dôvernou doložkou, kde boli pravdepodobne nejaké nahrávky, ktoré sa týkali 
86-násobného udavača Makóa a ďalšieho udavača Beňa. Dokonca tam bol návrh na prehliadku Okresného súdu Bratislava III. To tu nikdy nebolo. Čiže vyšetrovatelia NAKA idú urobiť prehliadku na okresnom súde. Táto krajina je obrátená hore nohami a čím skôr to skončí, tým lepšie.
Laurenčík, Milan, podpredseda NR SR (2021-11-11):
Pán poslanec, môžete položiť doplňujúcu otázku. Nech sa páči.
Laššáková, Jana, podpredsedníčka NR SR (2013-10-17):
Ďakujem, pán minister. V poradí siedmu otázku položil pán poslanec Frešo opäť vám, ale pán poslanec tu nie je. Takže budeme pokračovať ďalej. Pán poslanec Ľuboš Blaha je prítomný a položil otázku podpredsedovi vlády a ministrovi zahraničných vecí a európskych záležitostí Miroslavovi Lajčákovi, ktorého zastupuje pán podpredseda vlády Peter Kažimír, a otázka znie: „Vážený pán minister, minulý týždeň sa pri talianskom ostrove Lampedusa odohrala obrovská tragédia, keď pri snahe dostať sa na európsky kontinent zahynulo v mori vyše 350 afrických migrantov. Chudobní a vyhladovaní ľudia z Afriky či Ázie zomierajú v snahe dostať sa do Európy už celé desaťročia. Aké systémové a humanitárne riešenia Európska únia prijala na to, aby zabránila opakovaniu takýchto strašných udalostí?“ Poprosím vás o odpoveď, pán podpredseda vlády, ako aj o oznámenie ukončenia odpovede. Nech sa páči.
Blanár, Juraj, podpredseda NR SR (2022-09-27):
Pán poslanec Mizík, môžete reagovať na faktické poznámky.
T. Cabaj, podpredseda NR SR: (2009-09-10):
Doplňujúcu otázku položí pani poslankyňa Tkáčová. Nech sa páči.
Šmilňák, Martin, poslanec NR SR (2024-01-23):
Pán kolega Dostál, máte pravdu v tom, že opozícia je za napravenie transpozičného dlhu a že táto transpozíciou európskych smerníc... alebo tá transpozícia nie je tak nevyhnutná, aby muselo byť skrátené legislatívne konanie. Ale čo mňa viacej zaráža, vy ste spomenuli benevolenciu trestov. Tá benevolencia trestov príde vtedy, keď sa spoja všetky tie tri faktory. Jednak sa znížia trestné sadzby pre všetky druhy škôd, ale zároveň sa posunú hore, veľmi vysoko hore hranice škôd. A to, čo dneska, keď urobíte niekomu škodu vo výške povedzme 135-tisíc eur, čo na východnom Slovensku je trojizbový byt, po novom z veľkej škody, kde vám môže prepadnúť majetok, to spadne nie ani do značnej škody, ale vám to spadne len do veľkej škody od 35- do 350-tisíc a za to už po novom môžte dostať podmienku. To znamená... a ešte tam, keď do toho nakombinujete premlčacie lehoty, tak vy ako by ste desaťnásobne znížili trest páchateľom. A tá miska váh sa teda, teda veľmi prechyľuje od, od poškodených k páchateľom a páchateľom sa, tá benevolencia nie je len trochu, že trochu znížime trestnú sadzbu. Lebo vy nielenže znížite trestnú sadzbu z desať na pätnásť pôjdete na tri až osem, ale vy zároveň posuniete tie hranice tých škôd takým spôsobom, že vy sa dostanete o tri poschodia nižšie a o tri poschodia nižšie vám hrozí trest. To znamená, že vy tých páchateľov v tisíckach budete púšťať, nebudete ich postihovať a dopadne to na vaše mamy, otcov, na vaše deti. Toto je tak zlá a tak neprospešná vec a o nej sa musia ľudia dozvedieť. Ďakujem.
Jurinová, Erika, podpredsedníčka NR SR (2014-11-09):
Pán poslanec Mikloško.
Danko, Andrej, predseda NR SR (2017-09-05):
Ďakujem, pán poslanec. Pýtam sa, či sa chce niekto prihlásiť do rozpravy ústne. Pán poslanec Jurzyca, uzatváram možnosť prihlásenia sa do rozpravy ústne. Nech sa páči, pán poslanec.
Pellegrini, Peter, predseda NR SR (2015-03-19):
Prezentujme sa a hlasujme o návrhu pána spravodajcu prerokovať tento návrh zákona v druhom čítaní. (Hlasovanie.) Prítomných 139 poslancov, za 52, proti 7, zdržalo sa 79 poslancov, nehlasoval 1. Tento návrh zákona do druhého čítania sme neschválili. Poprosím pani podpredsedníčku Jurinovú, aby uviedla hlasovanie o bode 45 programu, návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 1413). Nech sa páči.
Laššáková, Jana, podpredsedníčka NR SR (2014-10-31):
Pán poslanec Bugár.
Kollár, Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 135 poslancov, za 34, proti 35, zdržalo sa 64, 2 nehlasovali. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním v prvom čítaní o návrhu skupiny poslancov na vydanie zákona o osobitnom odvode vybraných finančných inštitúcií, tlač 774, bod 53 schváleného programu. Spravodajcom je člen výboru pre financie a rozpočet poslanec Ján Blcháč. Prosím ho, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona o osobitnom odvode vybraných finančných inštitúcií , tlač 774.)
Dostál, Ondrej, poslanec NR SR (2019-02-08):
Pán poslanec Beblavý, ďakujem za to ocenenie, ale teda myslím, že sme si len robili svoju prácu. A napokon však aj ty si bol aktívny v tej veci, a teda upozorňoval si na problémy a pýtal si sa, a, ale tak to je, tak to je normálne, alebo teda tak by to malo byť normálne. Problém je, že to nie je normálne pre všetkých a aj vo výbore, keď sme o tej téme diskutovali, kládli sme otázky uchádzačom, aj v tejto rozprave ma zaráža ten nepomer, akým sa tejto témy zhostila opozícia a vládna koalícia. Na výbore nepomerne viac otázok kládli, kládli opoziční poslanci ako koaliční, ale v poriadku, tak to môže byť vecou nejakého, nejakého záujmu o tú tému, ale končí rozprava v tej časti, kde sú písomne prihlásení do rozpravy, a je to naozaj asi najdôležitejšia vec, o ktorej rozhodujeme v tomto parlamente v tomto volebnom období, i keď možno kolega Jurzyca by tam ešte nejaké ďalšie pridal, a vystúpilo tu dosiaľ dvanásť písomne prihlásených opozičných poslancov plus podpredsedníčka Národnej rady mimo poradia z opozičnej SaS. Nikto v rozprave dosiaľ nevystúpil z vládnej koalície. Zaregistroval som jednu faktickú od pána spravodajcu. Neviem teda, či ich bolo viac, lebo nebol som tu celý čas, jednu od pána poslanca Blanára a niekoľko jedovatých slín od pána poslanca Tomáša vo faktických poznámkach. Ale táto téma nestojí vládnej koalícii za to, aby niekto vystúpil v rozprave a vysvetlil jej pohľad na celú túto tému?
Pellegrini, Peter, predseda NR SR (2024-02-23):
Ďakujem pekne, otváram rozpravu. Konštatujem, že som dostal tri písomné prihlášky. Ako prvý vystúpi pán poslanec Viskupič za klub SaS.
Figeľ, Ján, podpredseda NR SR (2014-02-07):
Ďakujem pekne. S faktickou poznámkou na vystúpenie pána, hop, pardon. Dávam teraz slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyni Jane Žitňanskej, nech sa páči.
Laurenčík, Milan, podpredseda NR SR (2021-07-23):
Ďalším písomne prihláseným do rozpravy je pán poslanec Martin Beluský. Nech sa páči.
P. Hrušovský, predseda NR SR: (2003-09-24):
(Hlasovanie.) Prítomných je 118 poslancov, za 76, proti 34, zdržalo sa 8. Návrh sme schválili. Na základe schváleného návrhu pristúpime k tretiemu čítaniu. Otváram rozpravu. Pýtam sa prítomných pánov poslancov, či sa chce niekto prihlásiť do rozpravy ústne s návrhom na opravu legislatívnotechnických alebo jazykových chýb prerokúvaného vládneho návrhu zákona o sociálnom poistení. Konštatujem, že nie je tomu tak, preto pristúpime k hlasovaniu o vládnom návrhu zákona o sociálnom poistení ako o celku v znení schválených pozmeňujúcich a doplňujúcich návrhov s odporúčaním gestorského výboru, pani spoločná spravodajkyňa, návrh zákona...
Danko, Andrej, podpredseda NR SR (2024-01-18):
Vážené panie poslankyne, vážení páni poslanci, otváram devätnásty rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslankyňa Kosová, Sokol, Turčanová, z dôvodu PN Mikloško, Vaľová, Záborská. Pokračujeme v prerušenej rozprave o návrhu vlády na skrátené legislatívne konanie o vládnom návrhu zákona, ktorým sa mení a dopĺňa Trestný zákon, tlač 105. Prosím ministra Borisa Suska, aby zaujal miesto určené pre navrhovateľa, a spravodajcu z ústavnoprávneho výboru pána Mažgúta, aby zaujal miesto pre spravodajcu. Ďalší v poradí z písomne prihlásených do rozpravy je poslankyňa Kleinert, pripraví sa poslanec Pollák. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105.)
Martvoň, Anton, poslanec NR SR (2014-06-25):
Áno. Pán predseda, dajte, prosím vás, hlasovať o novom návrhu uznesenia, ktoré pred..., tak, teda ako ho predložil pán poslanec Hlina.
Kollár, Boris, predseda NR SR (2022-10-20):
Pán predseda, doporučil by som to klubom, lebo to by bolo 150 tlačí robiť, asi šéfom klubov. Je to, zapnite ešte, prosím, pána Sulíka.
Mizík, Stanislav, poslanec NR SR (2017-04-04):
Ďakujem za slovo. Pán Krajniak, neviem, neviem, či aj vaša reč neurazí Danka tak, ako moja reč ho urazila. A tiež, že či vás dá na mandátový imunitný výbor a navrhne pokutu. Veľa salafistov je vo forme Albáncov a moslimov z Bosny už tu, to je na Slovensku. Pod kotlom sa už rozhorel oheň. Hodinky tykajú. Islamskí teroristi sú školení v mešitách a ich odporcovia na Slovensku platia pokuty a sú prenasledovaní štátnymi orgánmi a monitorovaní exotmi, ako je pán Benčík. Ďakujem za slovo.
Danko, Andrej, podpredseda NR SR (2024-01-25):
Dobre, tak pozastavte čas, ale myslím, že vieme si tolerovať dve-tri minúty, keď vybehne... (Reakcie z pléna.) Rozumiem, pozastavujem čas, dobre. A ak dovolíte, by som privítal žiakov Strednej odbornej školy dopravnej z Martina. Pozdravujem vás. (Potlesk. Ruch v sále.) A už je naspäť, môžeme pokračovať, pani poslankyňa.